**«Шаруашылық жүргізу құқығындағы мемлекеттік кәсiпорындардың және акцияларының (жарғылық капиталына қатысу үлестерінің) бақылау пакетi мемлекетке тиесiлi ұйымдардың қаржылық көрсетілетін қызметтердi сатып алуының кейбір мәселелерi туралы» Қазақстан Республикасы Үкіметінің   
2004 жылғы 14 қыркүйектегі № 960** **қаулысына толықтыру енгізу туралы**

Қазақстан Республикасының Үкіметі **ҚАУЛЫ ЕТЕДІ:**

1. «Шаруашылық жүргізу құқығындағы мемлекеттік кәсiпорындардың және акцияларының (жарғылық капиталына қатысу үлестерінің) бақылау пакетi мемлекетке тиесiлi ұйымдардың қаржылық көрсетілетін қызметтердi сатып алуының кейбір мәселелерi туралы» Қазақстан Республикасы Үкіметінің   
2004 жылғы 14 қыркүйектегі № 960 қаулысына мынадай толықтыру енгізілсін:

мынадай мазмұндағы 1-2-тармақпен толықтырылсын:

«1-2. Сыйақы алу мақсатында квазимемлекеттік сектор субъектілеріне уақытша бос бюджет қаражатын Ұлттық пошта операторындағы және (немесе) екінші деңгейдегі банктердегі депозиттерге және басқа да қаржы құралдарына орналастыруға мемлекеттік қазынашылықпен келісу арқылы жол беріледі.».

2. Осы қаулы алғашқы ресми жарияланған күнінен кейін он күнтізбелік күн өткен соң қолданысқа енгізіледі.

**Қазақстан Республикасының**

**Премьер-Министрі О. Бектенов**